Psalmissa 27 Daavid sanoo: -
"Mutta minä totisesti uskon näkeväni -
Herran hyvyyden elävien maassa."
Tässä puhutaan meidän maapallostamme ja ajastamme.
Herra lupaa kattaa meille pöydän meidän vihollistemme eteen.
Tässä ei puhuta taivaasta. Siellä meistä kyllä pidetään huolta.
Jumala saa kunnian siitä, kun illastamme hänen pöydässään, -
vaikka koko maailma sotisi ympärillämme.
Meidän on löydettävä Jumalan rauha ja temppeli.
Jumala ravistelee kansakuntia, -
mutta hän on luvannut, että hänen omassa temppelissään, eli täällä, -
hän antaa omilleen rauhan.
"Shalom", rauha, tarkoittaa myös täydellisyyttä ja huolenpitoa.
Jumala on sanonut erottavansa omansa maailmasta.
Hän on El Shaddai, yltäkylläisyyden Jumala.
Nyt esitän teille kappaleen uudelta levyltäni "Serenade".
Kappale on Les Miserables -musikaalista.
Laulun nimi on "Tuo hänet takaisin".
Sitä kuunnellessani ymmärsin jotain.
Musikaalin päähenkilö rukoilee hengellisen poikansa puolesta.
Myös taivaallinen Isämme tahtoo, että tulemme kotiin.
Hän haluaa, että rukoilemme hänen esikoiskansansa paluuta -
ja sitä, että hänen kansansa saatettaisiin entiselleen.
Esitän tämän kappaleen rukouksena -
Israelin puolesta.
Taivaallinen Isämme, tuo lapsesi kotiin.
Jumalan siunausta teille.
Shana tova, hyvää uutta vuotta.
Toivotan teidät rukoustalomme puolesta tervetulleiksi.
Yhdessä voimme julistaa, -
että Jeesus Messias on Jerusalemin kuningas ja vuoden pää.
Hän on seurakunnan pää ja Israelin kuningas.
Nyt hän hallitsee taivaasta käsin, -
mutta pian hän tulee hallitsemaan Jerusalemin ja maailman kuninkaana.
On hienoa olla yhdessä tänä Rosh Hashana -juhlana.
Isä, luovutamme tämän päivän käsiisi.
Julistamme sinut Israelin kuninkaaksi ja seurakunnan pääksi.
Kiitos siitä, että seurakunta ja Israel ovat yhtä Jeesuksessa.
Kiitos juutalaisten ja pakanoiden muodostamasta uudesta ihmisestä.
Odotamme sitä päivää, jolloin palaat Öljymäelle.
Pyydämme, että voitelet kaikki puhujat ja ylistyksenjohtajat.
Pyydämme läpimurtoja, kuulevia korvia ja avoimia sydämiä, -
jotka kuulevat Sanasi. Jeesuksen nimessä, aamen.
On ilo kutsua lavalle Ofer Amitai, joka on jerusalemilainen pastori.
Hän on vieraillut täällä aikaisemminkin.
Hänen seurakuntansa nimi perustuu Haagarin rukoukseen.
Haagar rukoili Jumalaa, joka näki hänet.
Jumala on yhdistämässä arabeja ja juutalaisia Jerusalemissa.
Messiaaninen seurakunta sai nimen Haagarin rukouksen mukaan.
Eikö olekin mahtavaa?
Kiitämme Jumalaa siitä, että olemme yhtä Jeesuksessa.
Toivotetaan Ofer tervetulleeksi.
Hyvää huomenta.
Kiitetään Jumalaa hetken ajan.
Se on hyvä tapa päättää tätä ennen ollut ylistys.
Voisimmeko varata siihen hetken?
Samalla voimme pyytää päästä Herran jalkojen juureen.
Emme halua vain istua täällä kuulemassa Jumalan Sanaa.
Emme halua pelkästään kuulla sitä.
Sydämemme on kuunneltava Herran ääntä, -
jotta voisimme hyötyä siitä -
ja myös olla hyödyksi Herralle.
Noustaan seisomaan ja kiitetään Jumalaa.
Kiitetään häntä Jeesuksen verestä, rististä ja täytetystä työstä.
Kiitetään häntä siitä, että hän on kuningasten kuningas.
Kiitetään häntä siitä, että hän on ylösnoussut.
Kiitän sinua Isä siitä, että olet Kuningas ja ristiinnaulittu.
Kiitän sinua Messiaan verestä ja armostasi.
Kiitän sinua hyvyydestäsi ja armostasi Jeesuksessa.
Tämä on kaupunkisi. Tämä on kansasi ja maasi.
Tulkoon valtakuntasi ja tapahtukoon tahtosi.
Isä, kiitos Jeesuksesta.
Halleluja, kiitos Herra.
Ylistämme sinua.
Vedä meidät läheisyyteesi.
Rahoita meidät istumaan jalkojesi juureen.
Anna korviemme kuulla äänesi ja sydämemme uskoa Sanasi.
Ylistämme sinua.
Halleluja.
Kirkkaus maan päälle!
Kirkkaus Jumalan maan ylle!
Halleluja.
Kiitos Herralle.
Halleluja.
Halleluja. Kiitos, Herra.
Voitte istuutua.
Opetukseni aihe on Jerusalem.
Olette tulleet tänne Jerusalemin ja Jumalan valtakunnan takia.
Haluamme ymmärtää, mitä se merkitsee, -
ja elää Pyhälle Hengelle, jotta hän voi käyttää meitä.
Se on erityisen tärkeää esirukoilijoille.
Isä, kiitos Jeesuksesta.
Sinä olet Jumala, joka tuli lihaksi.
Vuodatit veresi tässä kaupungissa ja lunastit juutalaiset ja pakanat.
Valtakuntasi on tulossa.
Anna meille korvat kuulla. Pyhä Henki, antaudumme sinulle.
Puhu meidän kauttamme.
Korotamme Sanaasi ja annamme sinulle kaiken kunnian.
Jeesuksen nimessä, aamen.
Luen teille tutun psalmin.
Joskus tuttavallisuus on pahasta.
Luen psalmin 122.
Psalmia laulettiin matkalla ylös Jerusalemiin.
Nouskoon henkemme Herran luo.
"Matkalaulu; Daavidin virsi. Minä iloitsin, kun minulle sanottiin: -
"Menkäämme Herran huoneeseen".
Meidän jalkamme saavat seisoa sinun porteissasi, Jerusalem; sinä -
Jerusalem, rakennettu kaupungiksi, johon kokoonnutaan yhteen, -
jonne sukukunnat vaeltavat, Herran sukukunnat, niinkuin Israelille -
on säädetty, kiittämään Herran nimeä. Sillä siellä ovat -
tuomioistuimet, Daavidin huoneen istuimet. Toivottakaa rauhaa -
Jerusalemille, menestykööt ne, jotka sinua rakastavat.
Rauha olkoon sinun muuriesi sisällä, olkoon onni sinun -
linnoissasi. Veljieni ja ystävieni tähden minä sanon: olkoon sinulla -
rauha. Herran, meidän Jumalamme, huoneen tähden minä tahdon etsiä -
sinun parastasi."
Tässä psalmissa on Pyhän Hengen iloa.
Psalmin kirjoittaja, oli se sitten Daavid tai hänen alaisensa, -
tunsi Pyhän Hengen ilon kuullessaan kutsun tulla -
Herran huoneeseen.
Haluamme nähdä tämän ilon.
En tiedä, ymmärsikö psalmin kirjoittaja kirjoittamaansa.
Hän kuitenkin oli uskollinen ja kirjoitti Jumalan puheen mukaan.
Psalmista välittyy se odotus, -
jota Pyhä Henki kokee odottaessaan Jerusalemin täyttymistä.
Aion puhua kolmesta asiasta.
Uskon myös, että Jumala haluaa meidän tekevän kolme asiaa.
Nämä kolme asiaa löytyvät jakeista kolme, neljä ja viisi.
Jerusalem on kaupunki, jossa kokoonnutaan yhteen.
Sukukunnat vaeltavat sinne Israelin säädösten mukaan.
Siellä ovat myös tuomioistuimet.
Nämä kolme tärkeää asiaa sisältävät sen, -
mitä Jumala on tämän kaupungin varalle suunnitellut.
Ensinnäkin, Jerusalem on yhteyden ja uudistumisen kaupunki.
Toiseksi, Jerusalem on todistuksen ja pelastuksen kaupunki.
Kolmanneksi, tämä kaupunki on tuomion kaupunki.
Meidän on tärkeää ymmärtää nämä asiat.
Jerusalemin eri puolet sisältävät koko Jumalan suunnitelman.
Aloitan säädösten ja pelastuksen kaupungista.
Mistä säädöksistä oikein puhutaan?
Siinä puhutaan jostain hyvin erityisestä.
Säädökset viittaavat liitonarkissa olleisiin kivitauluihin.
Esimerkiksi 2. Moos. 31:18: -
"Ja kun hän oli lakannut puhumasta Mooseksen kanssa -
Siinain vuorella, antoi hän hänelle kaksi laintaulua, kivitaulua, -
joitten kirjoitus oli Jumalan sormella kirjoitettu."
Jumalan Sana oli olennaisessa asemassa temppelissä.
Kaikki temppelissä viittaa Jumalan Sanaan.
Arkkia kutsutaan todistuksen arkiksi.
Ilmestysmajaa kutsutaan todistuksen majaksi.
Telttaa kutsuttiin todistuksen teltaksi.
Armoistuin oli todistusten päällä.
Edut-sana heprean kielessä tarkoittaa todistamista.
Se viittaa suoraan Jumalan Sanaan.
Todistuksella on kaksi puolta.
Jumalan Sana ilmoittaa hänen tahtonsa, -
sydämensä ja luonteensa.
Sen takia Jumalan sana paljastaa kokonaan sen, -
mitä ihminen tarvitsee.
Se paljastaa valheen ihmisen hyvyydestä.
Se paljastaa ihmisen sairauden: -
Synti erottaa hänet pyhästä Jumalasta.
Jumalan Sana paljastaa ihmiselle, -
että hän on joutunut eroon Jumalan läsnäolosta.
Se paljastaa, mitä ihminen tarvitsee.
Me emme pelastuneet hyvyytemme takia.
Pelastuimme, koska tajusimme jossain vaiheessa tilamme.
Kiitos Herralle siitä, -
että tämä on Jumalan todistuksen ja totuuden kaupunki.
Samalla se on myös paikka, -
jossa Jumalan armo ilmestyy.
Se todistaa Jumalan rakkaudesta.
Hän ei ainoastaan anna anteeksi syntejä, -
vaan kantaa ne itse.
Hän on sovitusuhri.
Jerusalem on kaupunki, -
jossa Jumala kutsuu meitä takaisin luokseen.
Ihminen ajettiin ulos paratiisista.
Hän ei löydä tietä takaisin taivaaseen, -
eli elämään Jumalan kanssa.
Jerusalemista tuli kaupunki, jossa Jumala avasi jälleen ovensa.
Se todistaa siitä, että ne, jotka tulevat nöyrinä, -
löytävät anteeksiannon ja pääsevät takaisin Jumalan yhteyteen.
Jerusalem on pelastuksen ja ennalleen palauttamisen kaupunki.
Siellä Jumala toivottaa ihmisen taas tervetulleeksi.
Ei Jumala meitä torjunut, vaan me torjuimme hänet.
Jumalan Sana todistaa sen.
Jumala ottaa ihmisen luokseen sovituksen, uhrin, veren -
ja armon kautta.
Siksi psalmin kirjoittaja innostuu ajatuksesta palata Jumalan luo.
Ilmestysmaja oli järjestetty tietyllä tavalla.
Laintaulut olivat liitonarkissa, jonka päällä oli armoistuin.
Liitonarkin edessä oli uhripaikka.
Kaikki nämä yhdessä luovat täydellisen kuvan siitä, -
millainen Jeesus on.
Jumalan Sana on kaiken keskiössä, -
mutta sekin vain viittaa Jeesukseen, Jumalan Sanaan.
Risti on yhtä aikaa maailman kamalin paikka, -
ja myös ihanin.
Ehkä emme ole vielä käyneet ristin luona.
Ristillä saamme kuulla todistuksen meitä vastaan.
Siellä loistaa absoluuttinen valo.
Ristin valossa kaikki asiat näyttävät todellisen luonteensa.
Siellä meidät riisutaan kaikista viikunanlehdistämme.
Meille ei jää mitään tekosyytä eikä vanhurskautta.
Olemme tuomittuja.
Siellä Jumalan ehdoton armo ilmestyy.
Jumalan ehdoton rakkaus ilmenee uhrin kautta.
"Jos vain kääntyisit minun puoleeni ja tunnustaisit syntisi, -
saisit minulta elämän ja pääsisit takaisin yhteyteeni."
"Et ole yksin."
Kol. 1:13 "...häntä, joka on pelastanut meidät pimeyden -
vallasta ja siirtänyt meidät rakkaan Poikansa valtakuntaan.
Hänessä meillä on lunastus, syntien anteeksisaaminen..."
Jos istutte täällä tänään ja luulette tietävänne kaiken, -
te tarvitsette Jeesuksen verta.
Jos pidätte tätä aloittelijoiden opetuksena, -
huomaatte pian, ettei teillä ole muuta kuin Messiaan veri.
Kol. 1:20 "...ja että hän, tehden rauhan hänen ristinsä veren -
kautta, hänen kauttaan sovittaisi itsensä kanssa kaikki, hänen -
kauttaan kaikki sekä maan päällä että taivaissa.
Teidätkin, jotka ennen olitte vieraantuneet ja mieleltänne -
hänen vihamiehiänsä pahoissa teoissanne..."
Jumalan Sana ei jätä meille tulkinnan varaa.
Jos ette yritä sivuuttaa Jumalaa, löydätte hänet kyllä.
Olisivatpa kaikki saarnamme yhtä hyviä kuin Jumalan Sana.
Ensin tässä puhutaan ihmisen pahoista teoista.
"...hän nyt on sovittanut Poikansa lihan ruumiissa kuoleman kautta, -
asettaakseen teidät pyhinä ja nuhteettomina -
ja moitteettomina eteensä..."
Tämä on Jerusalemin tärkein merkitys.
Tämä todistus Messiaasta ja Jumalan Sanasta -
ja Jerusalemin merkitys pelastuksen paikkana -
on keskeinen osa profeettojen julistusta.
Jeesus on Raamatun keskus.
Profeettojen julistus keskittyi Messiaaseen ja Jumalaan.
Jesaja näki Herran temppelissään Jesajan luvussa 6.
Luvussa 53 hän kertoo lisää.
"Kuka uskoo meidän saarnamme, -
kenelle Herran käsivarsi ilmoitetaan?"
Jesajan lukua 53 ei voita mikään muu Raamatun kuvaus -
Messiaasta ja hänen ristinuhristaan.
Kun Jeremia profetoi Israelin paluusta, -
hän ei vain sanonut, että se tapahtuu, kunhan olette kilttejä.
Hän ei sanonut niin.
Kaikki Israelin paluuseen liittyvät asiat liittyvät uuteen liittoon.
Jer. 31:31 "Katso, päivät tulevat, sanoo Herra, jolloin minä teen -
Israelin heimon ja Juudan heimon kanssa uuden liiton; en sellaista -
liittoa kuin se, jonka minä tein heidän isäinsä kanssa silloin, -
kun minä tartuin heidän käteensä ja vein heidät pois Egyptin maasta..."
Uusi liitto on keskeinen osa Jeremiaan maailmankuvaa.
Jer. 33:16 hän sanoo: "...Jerusalem asuu turvassa, ja tämä on se -
nimi, jolla sitä kutsutaan: 'Herra, meidän vanhurskautemme'."
Profeetta Sakarja näki Jeesuksen.
Hän näki Jeesuksen ilmestyvän kansalleen sinä miehenä, -
jonka he ovat lävistäneet.
Tiesittekö, että herätyksistä suurin on se herätys, -
jossa Pyhä Henki paljastaa ristiinnaulitun Messiaan?
Lukekaa Sakarjan kirjan 10. luku.
Kerron teille vielä yhden asian.
Jos tunnette Pyhän Hengen kosketuksen ilman, -
että teitä vedetään Jeesuksen luo, sitä kannattaa epäillä.
Lopunaikojen herätys, jota niin kovasti odotamme, -
jonka puolesta rukoilemme ja josta kiitämme Jumalaa, -
on sitä, että armon Henki avaa kansamme silmät -
näkemään ristiinnaulitun Jeesuksen.
Jeesus oli tästä niin innoissaan, että tuo jae on 1. persoonassa.
Hän hiljentää profeetan ja puhuu itse.
Hän haluaa ilmaista asian minä-muodossa.
Aihe on keskeinen Jumalan lopunaikojen suunnitelmissa.
Lävistetty käsi ohjaa maailman tapahtumia.
Ilm. 5:9 on nähtävissä se, -
että Jumala pitää kädessään kirjaa.
Uskon, että se on uudelleen luomisen kirja.
Siinä kerrotaan kaikesta, mitä on tapahduttava.
Yhtäkkiä Johannes näkee uhratun lampaan, joka on arvollinen -
avaamaan kirjan.
Hän alkaa avata sinettejä.
Jumala johtaa lopunaikoja, ei paholainen.
Kaikkea kontrolloi vain yksi asia.
Vaikka tapahtumat näyttäisivät kuinka pahoilta, -
niitä hallitsee Jumalan karitsa.
Ilm. 5:9 "ja he veisasivat uutta virttä, sanoen: "Sinä olet -
arvollinen ottamaan kirjan ja avaamaan sen sinetit, sillä sinä -
olet tullut teurastetuksi ja olet verelläsi ostanut Jumalalle -
ihmiset kaikista sukukunnista ja kielistä ja kansoista..."
Taivaassa ylistämme Jumalaa hänen verestään ja näemme Karitsan.
Tämä on hyvää taustatietoa, -
kun puhumme Jerusalemista pelastuksen kaupunkina.
Kaiken on tultava täytetyksi.
Nyt voimme ymmärtää psalmin toisen kohdan.
Jerusalemissa on tuomioistuimia.
Israel tulee tuomituksi, Jeesuksen sanojen mukaan, -
12 valtaistuimella istuvan apostolin toimesta.
Niin Raamattu opettaa.
He syrjäyttävät rabbit Israelin uusina johtajina.
Tarkastakaa asia Raamatusta.
Jos ajatellaan asiaa kansakuntien kannalta, -
Jumala on antanut ilosanoman kiertää ympäri maailmaa -
jo 2000 vuoden ajan.
Nyt on kuitenkin tullut aika, -
jolloin hän ilmestyy jälleen.
Hän on sanonut, että pakanoiden aika on ohi.
Hän ei kuitenkaan aio jättää teitä, lupaan sen.
Sanon saman asian eri tavalla: -
Aika, jolloin kansakunnat saavat tehdä mitä vain, on ohi.
Toistan: -
Aika, jolloin kansakunnat saavat tehdä mitä vain, on ohi.
Maailma pyörii tämän maan ja kaupungin ympärillä, -
mutta vielä enemmän se pyörii Jumalan ympärillä -
ja hänen suunnitelmansa ympärillä.
Sakarja kertoo tuomiosta.
Tuomio ei ole Jumalan ilkeyttä.
Ristin kautta saimme hyvän tuomion.
Kun alamme yhteistyöhön Jumalan kanssa, saamme hyvän tuomion.
Jos taistelemme häntä vastaan, emme saa mitään.
Jumala sanoo, että kansakunnat, jotka vastustavat Jerusalemia, -
tulevat tuhotuiksi.
Tämä näkyy kaikkialla maailmassa.
Ei ole kyse juutalaisen kansan vanhurskaudesta. Sitä ei ole.
Jerusalemin kanssa ei saa pelleillä.
Edes Israel ei saa tehdä niin.
Voi sitä ihmistä, joka Jerusalemin jakaa.
Tuomio on oikeastaan kutsu armoon.
Samalla se on varoitus kaikille niille, jotka valitsevat toisin.
Ps. 2:6 "Minä olen asettanut kuninkaani Siioniin, -
pyhälle vuorelleni".
2:8: "Ano minulta, niin minä annan pakanakansat sinun perinnöksesi..."
Jumala haluaa pakanat omakseen, mutta vain Messiaan kautta.
Jerusalemista tulee kaupunki, jossa Jumalan Sana tuomitsee kansat.
Heille esitetään armokutsu ja varoitus.
Ps. 2:10: "Tulkaa siis järkiinne, kuninkaat, maan tuomarit..."
Raamattu on neuvonut kuninkaita jo 2000 vuoden ajan.
Harva on kuunnellut.
Jae 11: "Palvelkaa Herraa pelvolla ja iloitkaa vavistuksella."
Jae 12: "Antakaa suuta pojalle, ettei hän vihastuisi ettekä te -
hukkuisi tiellänne. Sillä hänen vihansa syttyy äkisti. Autuaat -
ovat kaikki, jotka häneen turvaavat."
Jumala ei vihastu kuin ihminen.
Elämää ja armoa ei voi vastustaa.
Ei painovoimaakaan voi vastustaa.
Söpöytenne ei auta tässä asiassa.
Jesaja profetoi Jes. 2:2: -
"Aikojen lopussa on Herran temppelin vuori seisova vahvana, -
ylimmäisenä vuorista..."
Vuoret symboloivat Raamatussa kansoja.
Joskus ne ovat myös oikeita vuoria.
"...ja kaikki pakanakansat virtaavat sinne."
Jerusalemin vuori tulee olemaan Everestiäkin korkeampi.
Tämän vuoren tarkoitus tulee olemaan kansoja tärkeämpi.
"Monet kansat lähtevät liikkeelle sanoen: "Tulkaa, nouskaamme -
Herran vuorelle, Jaakobin Jumalan temppeliin, että hän opettaisi -
meille teitänsä..." Tässä kutsutaan armoon. Samalla varoitetaan.
"Sillä Siionista lähtee laki, Jeru- salemista Herran sana". Ja hän -
tuomitsee pakanakansojen kesken, säätää oikeutta monille kansoille."
Tuomio ei koske ainoastaan maailman kansoja, -
vaan myös taivaan joukkoja.
Jes. 24:21 "Sinä päivänä Herra kostaa korkeuden sotajoukolle -
korkeudessa ja maan kuninkaille maan päällä."
Maalliset ja taivaalliset vallat eivät ole kokonaan erillään.
Jae 23: "Ja kuu punastuu, ja aurinko häpeää, sillä Herra -
Sebaot on kuningas Siionin vuorella ja Jerusalemissa, ja hänen -
vanhintensa edessä loistaa kirkkaus."
Tämä tuomio koskee kaikkea, mikä vastustaa Jumalan valtakuntaa -
ja hänen suunnitelmiensa täyttymistä.
Ilmestyskirja julistaa, -
että Herramme saa omakseen maailman valtakunnat.
Hän tulee hallitsemaan ikuisesti.
Halleluja.
Tämä on osa todellisuutta, jossa elämme.
Ennen kokousta pyysin Herralta, -
että saisin sanoa jotain todellista ja totuudellista.
En tavoitellut hienoa saarnaa.
Jos ymmärrämme Jerusalemin merkityksen, -
voimme osallistua Jumalan lopunaikojen suunnitelmaan.
Meidän on ymmärrettävä tämän kaupungin merkitys.
Emme saa pelkästään rakastaa Israelia.
Iloitsen toki rakkaudestanne.
Kiitos siitä.
Jotta voimme olla tehokkaita, -
meidän on ymmärrettävä asioiden hengellinen puoli.
Jerusalem on myös yhteyden ja ennalleen palauttamisen kaupunki.
Se symboloi Jumalan ja Israelin välistä yhteyttä.
Kansani teot saavat minut usein häpeämään.
Synneistämme voi lukea Raamatusta.
Teidän kansojenne syntejä sieltä ei löydy.
Kaikki tietävät meidän huonot puolemme, -
mutta Jumala on tunnustanut meille myös rakkautensa.
Rakastan teitä iankaikkisella rakkaudella.
Olen vetänyt teitä armollani. Puhdistan teidät.
Teistä tulee neitsyitä. Kelpaatte avioliittoon.
Tuon teidät takaisin maahani.
Vuodatan henkeni teidän päällenne.
Kirjoitan omalla sormellani, joka on aina Pyhä Henki, -
ja kirjoitan lakini teidän sydämiinne.
Teistä tulee Jumalan Sanan asuinsijoja.
Suloisin lupaus on se, -
jonka Jumala on toistanut monien profeettojen kautta.
Minä olen teidän Jumalanne, -
ja te olette minun kansani.
Asetan majani teidän keskuuteenne.
Kunniani tulee olemaan tämän kaupungin yllä.
Tässä kaupungissa Jumala tulee tapaamaan Israelin jälleen.
Jerusalem on myös kaupunki, -
jossa juutalaiset ja pakanat tulevat yhdeksi Messiaassa.
Se on ihme.
Jumala erotti Israelin omia tarkoitusperiään varten.
Kaikki erotetut pakanat liittyvät tähän erotettuun kansaan, -
ja yhdessä heistä tulee Jumalan asumus.
Se tapahtuu tässä kaupungissa.
Vaikka Israelin seurakunnat osaavat nämä asiat ulkoa, -
ne seurakunnat eivät silti ole yhtenäisiä.
Israelin on ensin pelastuttava, -
ja Jumalan on puhdistettava pakanaseurakunnat.
Se aika on kuitenkin lähellä.
Kun lähestymme häntä, hänen suunnitelmiaan ja armoaan, -
ja kun tulemme Jumalan siipien eli Pyhän Hengen suojaan, -
se väliseinä, joka meidät erotti, murtuu ihmeellisesti.
Tarkoitus on tehdä yhtenäinen Jumalan kansa.
Jeesus puhui toisista lampaistaan, jotka ovat eri laumasta.
Hän on tehnyt töitä sen eteen 2000 vuoden ajan, -
ja nyt se alkaa täyttyä.
Siitä tulee parempaa, kuin mistä osaamme edes unelmoida.
Komiteoita ei enää tarvita. Olemme yksimielisiä Jumalassa.
Jerusalemiin liittyy paljon muutakin.
Jerusalem on paikka, jossa taivas ja maa yhdistyvät.
Jumala tuo yhteen asiat, jotka ovat olleet erossa toisistaan.
Ilm. 21:2 Johannes sanoo: -
"Ja pyhän kaupungin, uuden Jerusalemin, minä näin -
laskeutuvan alas taivaasta Jumalan tyköä, valmistettuna niinkuin -
morsian, miehellensä kaunistettu. Ja minä kuulin suuren äänen -
valtaistuimelta sanovan: "Katso, Jumalan maja ihmisten keskellä!"
Tämä on se todellisuus, josta olemme saaneet pelkkiä maistiaisia.
Jumala ei halua olla erossa luomastaan maasta -
ja luomistaan ihmisistä.
Hän ei tyydy taivaassa olevaan temppeliin, jossa Jeesus nyt on.
Johannes ei ehkä ymmärtänyt, miten uusi Jerusalem tuli alas.
Voisi ehkä sanoa, että taivas tulee nielaisemaan maan.
Tämä ei ole taivaallisen ja maallisen välinen liitto.
Hengellinen maailma ottaa haltuunsa fyysisen maailman.
Tämä kaupunki tarvitsee sitä.
Israelin ennalleen asettaminen on osa sitä.
Tämä psalmi kutsuu meitä kolmeen asiaan.
Voisin ehkä sanoa sen tavalla, -
joka varmasti jää mieleen.
Nämä kolme asiaa ovat rukous, puhuminen ja etsiminen.
Ps. 122:6 kehotus rukoilla Jerusalemin rauhan puolesta -
on valtava kutsu Jumalalta teille, hänen kansalleen.
Ei ole mitään sen strategisempaa, -
kuin Jerusalemin rauhan ja täyttymyksen puolesta rukoileminen.
Ei ole mitään tärkeämpää tekemistä.
Voitte myös rukoilla hänen valtakuntansa tulemista, -
koska se on sama asia.
Tämä raamatunkohta on vain yksi monista.
Jumala pyytää meitä rukoilemaan.
Hän pyytää meitä tukemaan häntä.
Haluan haastaa meidät kaikki, itseni mukaan lukien.
Vain yksi paikka on rukouksen kannalta voittoisa.
Meidän on rukoiltava ristin juurella.
Sanon tämän vieläkin tarkemmin: -
Kaikki Jumalan tahdon mukaiset rukoukset perustuvat yhteen asiaan:
Jeesuksen ristiin ja hänen ylösnousemukseensa.
Emme voi pysyä missään muussa. Mikään muu ei tuo rukousvastausta.
Jumala ei vastaa rukouksiinne, jos etsitte pelkkää suojelijaa -
tai pelkkää suosiota.
Suosio ja armo tulevat ristiltä.
Ette voi tukeutua ristin voittoon, -
ellette anna sen tulla osaksi elämäänne.
Ristittömän seurakunnan rukoukset ovat tehottomia.
Tämä on asia, -
jonka toivoisin teidän ymmärtävän.
Sanon tämän mahdollisimman hienovaraisesti.
Jumala antaa meille armoaan ylenpalttisesti, -
mutta hänen on kasvatettava lapsiaan.
Lapset kasvavat ristin juurella.
Emme voi saada aikaan voittoa itse, -
emmekä varsinkaan Jerusalemin ollessa kyseessä.
Luuletteko, että Jumala kuulee juutalaisten rukoukset paremmin?
Hän ei hyväksy mitään, mikä ei tule ristin kautta.
Tämä on tärkeä asia.
Ette voi saada täysiä voittoja rukoustaisteluissa, -
jos olette torjuneet ristin toiminnan omassa elämässänne.
Jumala haluaa erottaa lihanne ja henkenne toisistaan.
Heprealaiskirjeessä sanotaan, -
että Jumalan Sana erottaa sielun ja hengen.
En puhu siitä sen enempää.
Seurakunnissa on kuitenkin paljon sielullisuutta.
Koemme liikutusta, -
mutta emme etsi elävää Jumalaa.
Kun rukoilette Jerusalemin puolesta, pitäkää mielessä, -
että Jumala saattoi henkivallat naurunalaisiksi ristillä.
Meidän on palattava sinne.
Emme osaa itse palata sinne.
Meidän on antauduttava Herran neuvottaviksi.
Meidän on antauduttava kaikelle sille, mitä Jeesus on.
Pyhä Henki haluaa täyttää elämänne Jumalan armolla.
Hän tekee sen ristin kautta.
Tätä on Jerusalemin puolesta rukoileminen.
Tätä vaaditaan, -
jotta rukouksemme vaikuttaisivat maailman tapahtumiin.
Samuel Howells, Rees Howellsin poika, -
toimi 1950-luvulta asti viime vuosiin saakka -
Walesin raamattukoulun johtajana.
Hän sanoi: "Esirukouksen voitto perustuu aina -
Kristuksen voittoon ristillä."
Jumala haluaa myös, että julistamme asioita.
Julistaminen on Jumalan Sanan toistamista.
Jumala sanoo Ps. 122:8 "Veljieni ja ystävieni tähden minä sanon: -
olkoon sinulla rauha."
Julistakaa Jerusalemille kaiken sen täyteyttä, mistä olemme puhuneet.
Uskossa julistamisella on merkitystä.
Viimeinen asia on etsiminen.
Ps. 122:9 "Herran, meidän Jumalamme, huoneen tähden minä -
tahdon etsiä sinun parastasi."
Etsikää tapoja osallistua Jumalan hyvyyteen Jerusalemia kohtaan.
Se voi liittyä rukoukseen tai Israelin puolesta puhumiseen.
En tarkoita Israelin paremmuutta enkä poliittista tilannetta.
Tarkoitan Jumalan valtakunnan todellisuutta.
Jumala lupasi tuoda Israelin takaisin maahansa -
ja antaa sen päästä rauhaan vihollistensa kanssa.
En haluaisi olla osa sitä, ellei se olisi osa Jumalan valtakuntaa.
Mooses ei halunnut jatkaa luvattuun maahan ilman Jumalaa.
Ei ole kyse politiikasta, vaan Jumalan valtakunnasta.
Rukoilkaa, puhukaa ja etsikää Jerusalemin parasta.
Antakoon Jumala teille ilmestyksen.
Antakoon hän teille ilmestyksen, joka saa teidät liittymään -
hänen omiensa joukkoon, joka seisoo hänen rinnallaan silloin, -
kun maalliset valtakunnat vaihtuvat Jumalan valtakuntaan.
Eläkää eämänne täysillä siunaten Jerusalemia.
Aamen, halleluja.
Kiitos Herralle hänen Sanastaan.
Jeesuksen risti on hieno alku Rosh Hashana -juhlalle.
Suomennos: Hanna Tischer